विलायत पोर्टल : प्राप्त जानकारी के अनुसार जैसे जैसे सीरिया में वहाबी आतंकवाद के साथ निर्णायक लड़ाई अपने अंतिम चरण में पहुँच रही है वैसे वैसे रूस , ईरान - अवैध राष्ट्र, अमेरिका गठबंधन में टकराव की आशंका प्रबल होती जा रही है । इस्राईल हयूम में लिखे अपने कॉलम में तल अवीव यूनिवर्सिटी के प्रोफेसर ईयाल जीसर कहते है कि जैसे जैसे यह लड़ाई अपने अंतिम चरण में पहुँच रही है टकराव की आशंका बढ़ती जा रही है । हालाँकि दक्षिणी सीरिया में रूस और अमेरिका के बीच समझौता हुआ है लेकिन रूस ने इस समझौते में इस बात की गारंटी नहीं दी है कि ईरान समर्थित फौजें इस देश से बहार निकल जाएँगी । जीसर का कहना है कि सीरिया का अधिकांश भाग राष्ट्रपति असद के अधीन है लेकिन रूस किसी को विशेष कर अमेरिका को इस बात की आज्ञा नहीं देगा कि वह इस युद्ध से कोई फायदा उठाये । जीसर के अनुसार हालाँकि ट्रम्प दावा करते रहें हैं कि वह अमेरिका को फिर से महान बनाएंगे लेकिन रूस के निकट अमेरिका की हैसियत बॉक्सिंग बैग से बढ़कर नहीं है । इस्राईल हयूम ने लिखा कि रूस, अवैध राष्ट्र इस्राईल को भी इस बात की आज्ञा नहीं देगा कि वह ईरान के साथ उसके स्ट्रैटजिक सहयोग को कोई हानि पहुंचाए क्योंकि ईरान के साथ उसका गठबंधन इस क्षेत्र में मास्को की भूमिका को प्रभावी बनाता है ।